OpenLLM-France/wikimedia huggingface dataset:
# Winkte

Winkte (també escrit wíŋkte) és la contracció d'una antiga paraula lakota, «winyanktehca», que significa «vol ser com una dona».

## Història

Històricament, els winkte s'han considerat en alguns casos una categoria social d'individus de cos masculí que adopten la roba, el treball i els gestos que la cultura Lakota sol considerar femenina. No obstant això, a la cultura Lakota contemporània, winkte s'utilitza generalment per referir-se a un home homosexual, tant si aquest home és o no d'una altra manera no conforme al gènere. Els winkte contemporanis poden o no considerar-se part de les comunitats de dos esperits, gai o LGBT més convencionals. Històricament, de vegades, la direcció per adoptar els aspectes socials i espirituals d'aquest paper ha arribat en una sèrie de somnis.

## Estatus social

Tot i que els relats històrics del seu estat varien, la majoria dels casos es van tractar el winkte com a membres habituals de la comunitat, i de cap manera van ser marginats pel seu estat. Altres relats consideraven el winkte com a sagrat, ocupant un paper liminal de tercer gènere a la cultura i nascut per complir funcions cerimonials que no podien ocupar ni homes ni dones. A les comunitats lakota contemporànies, les actituds cap al winkte varien des de l'acceptació fins a l'homofòbia.

## Etimologia

Beatrice Medicine va escriure:
| « | En la meva infantesa, érem conscients d'aquesta categoria social, que s'anomenava «winkte». L'anàlisi lingüística d'aquesta paraula lakota és: «win» – «dona» «kte» – «ser com» «kte» – «matar» (una forma estructural més profunda) L'ús vernacle comú de «winkte» era «vol ser com una dona». Nosaltres, quan erem nens, vam rebre instruccions. Hi ha aquests individus (en tots els casos homes, «wicasa»). Són diferents. Són «winkte». «No et burlis d'ells. També són lakota», ens deien els nostres pares i avis. | » |

## Referències

* 1 2 3 4 5 6 7 Medicine, Beatrice. «Directions in Gender Research in American Indian Societies: Two Spirits and Other Categories» (en anglès). Online Readings in Psychology and Culture, 2002. Arxivat de l'original el 2003-03-30. [Consulta: 3 setembre 2022].
* ↑ Druke, Galen. «Native American 'Two-Spirit People' Serve Unique Roles Within Their Communities – One 'Winkte' Talks About Role Of LGBT People In Lakota Culture» (en anglès). Wisconsin Public Radio, 27-06-2014. Arxivat de l'original el 2014-08-10. [Consulta: 3 setembre 2022].
# Willy Caballero

Wilfredo Daniel Caballero més conegut com a Willy Caballero (Santa Elena, província d'Entre Ríos, Argentina, 28 de setembre de 1981) és un exfutbolista professional argentí que juga com a porter i actual entrenador de porters.

## Trajectòria esportiva

Va sortir del planter del Boca Juniors. Va debutar al primer equip del Boca Juniors el 5 de febrer de 2002 contra Newell's Old Boys. Després va seguir diverses temporades com a suplent de Roberto Abbondanzieri.
L'any 2004 va fitxar per l'Elx CF de la Segona divisió espanyola de futbol. El 2006 va tornar a l'Argentina però per fitxar amb la qualitat de cedit a causa que la seva filla tenia una malaltia. En finalitzar aquella mateixa temporada va tornar a l'Elx CF i es va quedar dues temporades més. L'any 2011 va fitxar pel Màlaga. En aquest mateix club va aconseguir el record d'imbatibilitat del club amb 479 minuts sense rebre un gol a la temporada 2011-12.

## Palmarès
### Copes nacionals

| Títol | Equip | Estat | Any |
| Torneig Obertura de l'Argentina | Boca Juniors | Argentina | 2003 |
| Copa de la Lliga anglesa | Manchester City | Anglaterra | 2016 |
| Copa anglesa | Chelsea FC | Anglaterra | 2018 |

### Copes internacionals

| Títol | Equip | Estat | Any |
| Copa del Món Sub-20 | Selecció Argentina Sub-20 | Argentina | 2001 |
| Copa Libertadores | Boca Juniors | Argentina | 2003 |
| Copa Intercontinental | Boca Juniors | Argentina | 2003 |
| Jocs Olímpics | Selecció Argentina | Argentina | 2004 |
| Lliga Europa de la UEFA | Chelsea FC | Azerbaidjan | 2019 |

## Referències

* ↑ «Willy Caballero». Premier League. Arxivat de l'original el 28 de novembre 2014. [Consulta: 15 novembre 2014].
* ↑ «Caballero bate el récord del Málaga de más tiempo imbatido, con 479 minutos». Arxivat de l'original el 2020-10-26. [Consulta: 29 maig 2012].

## Enllaços externs

* Fitxa del jugador a soccerway.com.
# Willy Claes

Willem Werner Hubert "Willy" Claes (Hasselt, 24 de novembre de 1938), és un polític belga, que fou secretari general de l'OTAN entre 1994 i 1995. Va ser membre del Partit Socialista.
Va començar la seva carrera política a l'ajuntament de Hasselt. El 1968 va formar part del parlament nacional. El 1972, va ser ministre d'educació. Entre 1973 i 1992, va ser ministre d'afers econòmics de Bèlgica en tres ocasions no consecutives. També va exercir el càrrec de viceprimer ministre en cinc ocasions, i va ser un important negociador en la formació de coalicions dels governs dels anys 80.
Claes va ser ministre d'afers exteriors de Bèlgica des de 1992 fins a 1994, i secretari general de l'OTAN des de 1994 fins a 1995, quan es va veure obligat a dimitir a causa d'acusacions de corrupció relacionades amb contractes d'helicòpters Agusta aprovats per ell quan era ministre d'assumptes econòmics. Per aquest afer fou condemnat el 1998, i perdé el dret de vot durant cinc anys.
# XIX edició dels Premis Ariel

La XIX edició dels Premis Ariel, organitzada per l'Acadèmia Mexicana d'Arts i Ciències Cinematogràfiques (AMACC), es va celebrar el 1977 a Ciutat de Mèxic per celebrar el millor del cinema durant l'any anterior. Durant la cerimònia, l’AMACC va lliurar el premi Ariel a 15 categories en honor de les pel·lícules estrenades el 1976. L'actriu María Rojo va rebre el premi a la millor coactuació femenina alhora que fou nominada a la millor actriu.

## Premis i nominacions

Nota: Els guanyadors estan llistats primer i destacats en negreta. ⭐
| Millor pel·lícula La pasión según Berenice – CONACINE ⭐ Cuartelazo – CONACINE Longitud de guerra – CONACINE | Millor direcció Jaime Humberto Hermosillo – La pasión según Berenice ⭐ Alberto Isaac – Cuartelazo Gonzalo Martínez Ortega – Longitud de guerra |
| Millor actor Pedro Armendáriz Jr. – Mina, viento de libertad ⭐ Bruno Rey – Cuartelazo Héctor Ortega – Cuartelazo | Millor actriu Martha Navarro – La pasión según Berenice ⭐ María Rojo – El apando Felipe Cazals – Las Poquianchis |
| Millor coactuació masculina Ernesto Gómez Cruz – Maten al león ⭐ Manuel Ojeda – El apando José Carlos Ruiz – Los albañiles | Millor coactuació femenina María Rojo – Las Poquianchis ⭐ Ana Ofelia Murguía – Las Poquianchis Adriana Roel – Renuncia por motivos de salud |
| Millor argument original La pasión según Berenice – Jaime Humberto Hermosillo ⭐ Longitud de guerra – Gonzalo Martínez Ortega Renuncia por motivos de salud – Fernando Villei, Josefina Vicens | Millor guió adaptat Renuncia por motivos de salud – Josefina Vicens ⭐ Cuartelazo – Alberto Isaac, Héctor Ortega La pasión según Berenice – Jaime Humberto Hermosillo |
| Millor fotografia Foxtrot – Alex Phillips Jr. ⭐ Mina, viento de libertad – Jorge Stahl Jr. Pafnucio Santo – Rafael Corkidi | Millor edició El apando – Rafael Castanedo ⭐ Cuartelazo – Alfredo Rosas Priego Longitud de guerra – Carlos Savage |
| Millor escenografia La palomilla al rescate – Jorge Fernández ⭐ Las Poquianchis – Salvador Lozano Mena Mina, viento de libertad – José Rodríguez Granada | Millor banda sonora Víbora caliente – Nacho Méndez ⭐ Cuartelazo – Raúl Lavista El mar – Manuel Esperón |
| Millor ambientació Foxtrot – Lucero Isaac ⭐ Cuartelazo – Lucero Isaac Los albañiles – Jorge Fons | Millor opera prima Chin Chin el teporocho – Gabriel Retes ⭐ Chicano – Jaime Humberto Casillas Fantoche – Jorge de la Rosa |
| Millor curtmetratge documental La causa (Tres preguntas a Chávez) – Arturo Ripstein ⭐ | Reconeixement especial Paul Leduc ⭐ |

## Referències

* ↑ «Premios Ariel - Histórico de nominados y ganadores» (en espanyol de Mèxic). [Consulta: 27 juny 2019].
* ↑ Las actrices que marcaron la historia del Ariel, Ulises Castañeda, a Crónica de Jalisco

## Enllaços externs

* XIX Premis Ariel a Filmaffinity
# Xavier Bosch i Garcia

Xavier Bosch i Garcia (Barcelona, 18 d'abril de 1962) és un polític català, diputat al Parlament de Catalunya en la IV i V Legislatures.

## Biografia

Es graduà en Enginyeria Tècnica Agrícola a l'Escola d'Agricultura de Barcelona. El 1981 es va integrar a la Crida a la Solidaritat en Defensa de la Llengua, la Cultura i la Nació Catalanes, de la que en fou cap del Secretariat Tècnic de 1982 a 1986 i membre del Secretariat Polític. També col·laborà amb Xarxa Cultural i fou membre del CIEMEN, del qual en coordinà el Tren de les Nacions, la CONSEO (Conferència de les Nacions sense Estat d'Europa Occidental), i les campanyes d'ajut humanitari a Etiòpia i Eritrea.
El 1986 fou un dels signants de la Crida Nacional a ERC, i el 1987 ingressà a Esquerra Republicana de Catalunya, partit del qual ha estat secretari de finances de les JERC i secretari d'organització (1989-1993).
Fou diputat per ERC a les eleccions al Parlament de Catalunya de 1992 i 1995, ha estat secretari de la Mesa del Parlament de Catalunya i ha format part de les comissions de Política Social, Unió Europea i Estudis sobre la SIDA, i presidí la d'Estudi del Finançament dels Serveis Socials. Ha estat coordinador de l'intergrup Pau al Sàhara.
Fou un dels diputats que acompanyà Àngel Colom quan aquest s'escindí d'ERC el 1996 per a fundar el Partit per la Independència (PI), del que en fou president del Consell Nacional i de la Comissió Sectorial d'Afers Exteriors. Fou candidat per aquest darrer partit a les eleccions al Parlament Europeu de 1999. Entre 1998 i 2007 fou president de l'Associació de Diabètics de Catalunya. Quan el 2003 Colom va ser nomenat delegat de l'oficina de la Generalitat al Marroc, Bosch el va seguir i entre 2003 i 2004 va treballar com a sotsdirector de la delegació de la Generalitat al Marroc. L'any 2000 ingressaria a Convergència Democràtica de Catalunya, incorporant-se al secretariat d'immigració del partit. El 2011 seria nomenat Director General d'Immigració de la Generalitat de Catalunya durant el primer mandat d'Artur Mas.

## Enllaços externs

* Fitxa de Xavier Bosch Arxivat 2009-12-11 a Wayback Machine. al Parlament Europeu
* Diputats del Parlament de Catalunya en la III Legislatura p. 21

## Referències

* ↑ «Mas sitúa en Immigració a Xavier Bosch». La Vanguardia, 25-01-2011 [Consulta: 24 març 2016].
# Pearson (Geòrgia)

Pearson és una població dels Estats Units a l'estat de Geòrgia. Segons el cens del 2000 tenia 1.805 habitants.

## Demografia

Segons el cens del 2000, Pearson tenia 1.805 habitants, 635 habitatges, i 417 famílies. La densitat de població era de 241,1 habitants/km².
Dels 635 habitatges en un 38% hi vivien nens de menys de 18 anys, en un 37,8% hi vivien parelles casades, en un 21,6% dones solteres, i en un 34,2% no eren unitats familiars. En el 28,8% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,43.
Per edats la població es repartia de la següent manera: un 31,5% tenia menys de 18 anys, un 14,4% entre 18 i 24, un 27,4% entre 25 i 44, un 17,6% de 45 a 60 i un 9,1% 65 anys o més.
L'edat mediana era de 27 anys. Per cada 100 dones de 18 o més anys hi havia 96,2 homes.
La renda mediana per habitatge era de 22.188 $ i la renda mediana per família de 26.830 $. Els homes tenien una renda mediana de 22.313 $ mentre que les dones 15.700 $. La renda per capita de la població era d'11.311 $. Entorn del 23,7% de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pearson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Pearson». American Fact Finder. Oficina del Cens dels Estats Units, 12-01-2010.
# PhpBB

phpBB és un conjunt gratuït i lliure de paquets de codi basats en el popular llenguatge PHP, la funció dels quals és proporcionar amb una ampla possibilitat de personalització un servei de fòrums. Té una interfície molt senzilla i amigable. També proporciona un ampli suport, incloent un complet FAQ. La seva completa compatibilitat amb SQL i PHP-Nuke el fa ser compatible amb la majoria de servidors, i altament integrable en el sistema de notícies, complementant-se, a més de ser de codi obert. phpBB és expandible: és possible instal·lar-hi noves funcions (MODS) i plantilles. A més, existeixen nombroses comunitats en moltes llengües, on es dona suport i ajuda tècnica als usuaris de phpBB.

## Enllaços externs

* Web oficial (anglès)
* Projecte phpBB a Sourceforge (anglès)
# PhpMyAdmin

phpMyAdmin és una eina d'administració de programari lliure i de codi obert per a MySQL i MariaDB. És una aplicació web escrita principalment en PHP, s'ha convertit en una de les eines d'administració MySQL més populars, especialment per a allotjament web.

## Història

Tobias Ratschiller, després consultor informàtic i posterior fundador de l'empresa de programari Maguma, va començar a treballar en una web front-end basada en PHP per a MySQL el 1998, inspirat en MySQL-Webadmin. Va deixar el projecte (i phpAdsNew, del qual també era l'autor original) l'any 2000 per falta de temps.
Per aquest temps, phpMyAdmin ja s'havia convertit en una de les aplicacions PHP més populars i les eines d'administració de MySQL, amb una gran comunitat d'usuaris i col·laboradors. Per tal de coordinar el nombre creixent de pegats, es va registrar un grup de tres desenvolupadors The phpMyAdmin Project a SourceForge i es va fer càrrec del desenvolupament en 2001.
Al juliol de 2015, el lloc web principal i les baixades van sortir de SourceForge i es van traslladar a una xarxa de lliurament de continguts. Al mateix temps, els llançaments van començar a signar-se amb PGP. Després, el seguiment de problemes es va traslladar a GitHub i les llistes de correu migrades.Abans de la versió 4, que s'utilitza Ajax àmpliament per millorar la usabilitat, el programari utilitzat emmarcats.

## Característiques

Les funcions proporcionades pel programa inclouen:
* Interfície web
* Gestió de bases de dades MySQL i MariaDB
* Importa dades de CSV i SQL
* Exporta les dades a diversos formats: CSV, SQL, XML, PDF (a través de la llibreria TCPDF), ISO/IEC 26300 - Text i full de càlcul OpenDocument, Word, Excel, LaTeX i altres
* Administració de múltiples servidors
* Creació de gràfics PDF del disseny de la base de dades
* Crear consultes complexes mitjançant la consulta per exemple (QBE)
* Cerca global d'una base de dades o en un subconjunt d'aquesta
* Transformar les dades emmagatzemades en qualsevol format utilitzant un conjunt de funcions predefinides, com ara mostrar informació BLOB com a imatge o enllaç de descàrrega
* Gràfics en viu per supervisar l'activitat del servidor MySQL com ara connexions, processos, ús de la CPU/memòria, etc.
* Treballant amb diferents sistemes operatius.

## Referències

* ↑ «phpMyAdmin» (en anglès). PCWorld.
* ↑ contributors, phpMyAdmin. «About» (en anglès). phpMyAdmin. [Consulta: 7 febrer 2018].
* ↑ Delisle, Marc. Mastering phpMyAdmin 3.3.x for Effective MySQL Management, 2010, p. 359. ISBN 978-1-84951-354-8.
* ↑ contributors, phpMyAdmin «phpMyAdmin website and downloads moved» (en anglès). phpMyAdmin, 02-07-2015.
* ↑ contributors, phpMyAdmin «phpMyAdmin moves issue tracking to GitHub» (en anglès). phpMyAdmin, 20-07-2015.
* ↑ contributors, phpMyAdmin «phpMyAdmin mailing lists have been moved» (en anglès). phpMyAdmin, 25-07-2015.
* ↑ contributors, phpMyAdmin. «phpMyAdmin» (en anglès). phpMyAdmin. Arxivat de l'original el 2013-02-16. [Consulta: 7 febrer 2018].
* ↑ «How To Install Nginx+PHP-FPM+PHPMyAdmin on CentOS 6 - Twiwoo». twiwoo.com. [Consulta: 7 febrer 2018].

## Enllaços externs

* PhpMyAdmin - Lloc web oficial
# Phoxinus strymonicus

Phoxinus strymonicus és una espècie de peix cipriniforme de la família dels ciprínids.

## Morfologia

Els mascles poden assolir els 4,8 cm de longitud total.

## Distribució geogràfica

Es troba a Grècia.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 2007. Three new species of Phoxinus from Greece and southern France (Teleostei: Cyprinidae). Ichthyological Exploration of Freshwaters, 18 (2): 145–162.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Paradas

Paradas és una localitat de la província de Sevilla, Andalusia, Espanya. L'any 2005 tenia 7.048 habitants. La seva extensió superficial és de 111 km² i té una densitat de 63,5 hab/km². Les seves coordenades geogràfiques són 37° 17′ N, 5° 29′ O. Està situada a una altitud de 124 metres i a 50 kilòmetres de la capital de la província, Sevilla.

## Demografia

Evolució demogràfica :
| 1970 | 1981 | 1996 | 1998 | 1999 | 2000 | 2001 | 2002 | 2003 | 2004 |
| 10.331 | 7.003 | 7.014 | 6.897 | 6.972 | 7.028 | 7.042 | 7.034 | 7.067 | 7.078 |

## Referències

Viccionari
# Xavier Bordas i Piferrer

Xavier Bordas i Piferrer (Sant Pol de Mar, Maresme, 24 de setembre de 1914 – Barcelona, 23 de juliol de 1936) fou un sacerdot salesià.

## Biografia

Mort en començar la Guerra Civil espanyola, és venerat com a beat per l'Església Catòlica. Xavier Bordas i Piferrer havia nascut a Sant Pol en una família molt religiosa, fill del diputat carlí Marià Bordas i Flaquer. Estudià al col·legi dels salesians de Mataró i hi volgué fer-se religió. El 1932 ingressà a la Societat Salesiana i fou enviat a Roma per estudiar filosofia a la Universitat Gregoriana. Amb Fèlix Vivet i Trabal tornà a Espanya el 17 de juliol de 1936. A Sarrià els sorprengué l'esclat de la Guerra civil. Intentaren fugir de la persecució als eclesiàstics, amagant-se en una casa de la família de Bordas, però fou reconegut el 23 de juliol: en ésser identificat com a religiós, fou mort d'un tret. Fou beatificat l'11 de març de 2001 per Joan Pau II com un dels 201 Beats Màrtirs de València, 42 dels quals foren salesians.
# Atuell

Un vas o atuell és un recipient destinat a contenir líquids o sòlids. Pot estar fet de materials molt diversos, com ara de vidre, de metall, de terrissa, de fusta, etc.
Un got és un vas de vidre que serveix per beure.

## Referències

* ↑ Definició de vas al Diec
Viccionari
# Llista de vescomtes de Carcassona

Llista de vescomtes del Vescomtat de Carcassona:

## Dinastia privativa

* 1082-1101 Ermengarda

## Dinastia Trencavell

* 1101-1129 Bernat Ató IV Trencavell
* 1129-1150 Roger I Trencavell
* 1150-1167 Ramon I Trencavell
* 1167-1194 Roger II Trencavell
** 1167-? Ramon Trencavell II (associat)
* 1194-1209 Ramon Roger Trencavell
* 1209 Territori conquerit per Simó IV de Montfort durant la Croada albigesa, que és elegit vescomte de Carcassona.

## Dinastia Montfort

* 1209-1218 Simó IV de Montfort
* 1218-1224 Amaurí IV de Montfort
* 1224 Amaurí IV de Montfort el cedeix a la corona de França. Del 1224 al 1227 i durant el 1247 Ramon Trencavell II l'ocuparà temporalment.

## Referències

* ↑ «comtat de Carcassona | enciclopedia.cat». [Consulta: 25 desembre 2023].
* ↑ Cingolani, Stefano Maria. Les Gesta Comitum Barchinonensium (versió primitiva), la Brevis Historia i altres textos de Ripoll. Universitat de València, 2012, p. 129.
* 1 2 Pegg, Mark Gregory. The Corruption of Angels: The Great Inquisition of 1245-1246 (en anglès). Princeton University Press, 2009, p. 12-13.
# Poliaqueni

Poliaqueni és un fruit múltiple o col·lectiu compost per petits aquenis.
Es tracta d'un fruit pluricarpel·lar, és a dir que cada carpel es converteix en un fruit en forma d'aqueni de tal manera que s'origina un conjunt de fruits monosperms i secs reunits en un receptacle pla, còncau o convex agrupats de manera compacta.
És un tipus de fruit típic del gènere Ranunculus de la família de les ranunculàcies.
# Port Esportiu de Tarragona

El Port Esportiu de Tarragona és un port esportiu adossat a la part externa del moll de llevant del Port de Tarragona, al municipi de Tarragona (Tarragonès). Limita al nord-est amb la platja del Miracle. Està gestionat per l'empresa Nàutic Tarragona SA i pot acollir embarcacions d'eslora de fins a vint metres. A pocs metres del port esportiu, hi ha el Reial Club Nàutic de Tarragona.
La bocana té un calat de 6 metres, disposa de 400 amarradors, de 4 a 20 metres, i 240 places d'aparcament. Disposa de 7.000 m² de superfície comercial, amb diversos locals de restauració i oci.
El 2016 el Reial Club Nàutic de Tarragona passà a ser el soci majoritari de l'empresa Nàutic Tarragona SA, que el 2024 va obtenir una pròrroga de 12 anys, quan vencia la concessió de 30 anys de què disposava.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* 1 2 «El port esportiu». Autoritat Portuària de Tarragona.
* ↑ «El Nàutic passa a ser soci majoritari del Port Esportiu i evita així ‘l’especulació’». Diari Tots 21, 09-02-2016.
* ↑ «Marejada en el puerto deportivo de Tarragona». La Vanguardia, 17-04-2024.
# Petit icosicosidodecàedre

En geometria, el petit icosicosidodecàedre és un políedre uniforme no convex indexat com a U$_{31}$.

## Políedres relacionats

Comparteix l'arranjament de vèrtexs amb el gran dodecàedre estelat truncat. Addicionalment, comparteix les seves arestes amb el petit dodecicosidodecàedre ditrigonal (té les cares triangulars i pentagràmiques en comú)) i el petit dodecicosàedre (cares hexagonals en comú).
| gran dodecàedre estelat truncat | Petit icosicosidodecàedre | petit dodecicosidodecàedre ditrigonal | petit dodecicosàedre |

## Bibliografia

* Wenninger, Magnus. Dual Models. Cambridge University Press, 1983. DOI 10.1017/CBO9780511569371. ISBN 978-0-521-54325-5.

## Vegeu també

* Llista de políedres uniformes

## Enllaços externs

* Weisstein, Eric W., «Small icosicosidodecahedron» a MathWorld (en anglès).